NKRF – Kontroll og revisjon i kommunene

NKRF – Kontroll og revisjon i kommunene er en faglig interesseorganisasjon og et kompetanseorgan for kontroll og revisjon av norske kommuner, fylkeskommuner og annen offentlig virksomhet. 

Foreningens formål er å 
 bidra til at kommunal/offentlig virksomhet drives i tråd med fellesskapets interesser og verdier, 
 fremme en sunn utvikling av revisjon og kontroll med kommunal/offentlig sektor, 
 bidra til å opprettholde en effektiv revisjons- og kontrollordning, preget av uavhengighet og kvalitet,
 bidra til å synliggjøre særpreget og utvikle rammebetingelsene for revisjon og kontroll med offentlig virksomhet, og
 bidra til samarbeidskultur og kompetansedeling mellom våre medlemmer.

NKRF ble stiftet 27. oktober 1945, og har per 2023 om lag 500 personlige medlemmer og 50 bedriftsmedlemmer. Av bedriftsmedlemmene er 22 revisjonsvirksomheter og 28 virksomheter som ivaretar sekretariatstjenester for kontrollutvalg. Foreningen organiserer med det over 90 % av virksomhetene innen kommunal revisjon i Norge, og over 80 % av virksomhetene som ivaretar sekretariatstjenester for kontrollutvalg.

NKRF utgir tidsskriftet kontroll & revisjon, med seks utgaver i året. Foreningens sekretariat holder til i Kommunenes hus i Vika i Oslo.

Se også 
 Kommunerevisjon
 Kontrollutvalg

Referanser

Eksterne lenker 
 
 

Revisjon
Norske ideelle organisasjoner
Etableringer i 1945